pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี ยืนยันไม่เคยแทรกแซงการทำงานขององค์กรอิสระ
วันอังคารที่ 7 สิงหาคม 2561
นายกรัฐมนตรี ยืนยันไม่เคยแทรกแซงการทํางานขององค์กรอิสระ
นายกรัฐมนตรี ยืนยันไม่เคยแทรกแซงการทํางานขององค์กรอิสระใด ๆ ระบุกรณี สนช. เสนอแก้ไขร่าง พ.ร.บ.ประกอบรัฐธรรมนูญแก้ไข พ.ร.บ. ประกอบรัฐธรรมนูญว่าด้วยคณะกรรมการการเลือกตั้ง (กกต.) พ.ศ.2560 เป็นเรื่องของการคัดสรรผู้ตรวจการเลือกตั้งให้มีความเหมาะสม
วันนี้ (7 ส.ค.61) เวลา 13.10 น. ณ ตึกบัญชาการ 1 ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) พลเอก ประยุทธ์ จันทร์โอชา นายกรัฐมนตรี ได้กล่าวถึงกรณีที่สมาชิกสภานิติบัญญัติแห่งชาติ (สนช.) จํานวนหนึ่งต้องการที่จะเสนอร่าง พ.ร.บ.ประกอบรัฐธรรมนูญแก้ไข พ.ร.บ. ประกอบรัฐธรรมนูญว่าด้วยคณะกรรมการการเลือกตั้ง (กกต.) พ.ศ.2560 เกี่ยวกับประเด็นทีว่าด้วยผู้ตรวจการเลือกตั้งว่า เป็นเรื่องของการที่จะทําอย่างไรให้ กกต.ใหม่และ กกต. เก่า ได้ร่วมมือในการที่จะดําเนินการคัดสรรผู้ตรวจการดังกล่าวให้เกิดความเหมาะสม พร้อมยืนยันว่าไม่เคยเข้าไปแทรกแซงการทํางานขององค์กรอิสระใด ๆ ทั้งสิ้น วันนี้ต้องให้เกียรติกับ กกต. ใหม่ด้วยเพราะเป็นผู้ที่จะต้องทํางานต่อไป ขณะที่ กกต.ชุดเก่าก็จะมีการส่งมอบหน้าที่ เพราะฉะนั้นก็ต้องให้ กกต. ทั้งสองคณะได้มีการหารือร่วมกันเพื่อพิจารณาว่าจะดําเนินการอย่างไร
นอกจากนี้ นายกรัฐมนตรี ได้กล่าวถึงการแก้ไขปัญหาการขาดแคลนแรงงานประมงว่า ปัจจุบันประเทศไทยมีปัญหาการขาดแคลนแรงงานประมงจํานวนมาก แม้จะมีความตกลงการจัดหาแรงงานจาก 4 ประเทศก็ยังมีปัญหาอยู่ เนื่องจากคนไม่ยากทํางานดังกล่าวเพราะงานหนัก เพราะฉะนั้นต้องหาทางออกให้ดีว่าจะดําเนินการอย่างไร โดยรัฐบาลต้องดําเนินการทุกมาตรการอย่างรัดกุม เพื่อไม่ให้เสียประโยชน์โดยรวม และเกิดประโยชน์สูงสุดต่อประเทศชาติ
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ปลัด ก.อุตฯ ให้คณะกรรมการสมาคมศิษย์เก่า ABK&AOTS เข้าพบ
วันพุธที่ 10 ตุลาคม 2561
​ปลัด ก.อุตฯ ให้คณะกรรมการสมาคมศิษย์เก่า ABK&AOTS เข้าพบ
​ปลัด ก.อุตฯ ให้คณะกรรมการสมาคมศิษย์เก่า ABK&AOTS เข้าพบ
เมื่อวันที่ 9 ตุลาคม 2561 นายพสุ โลหารชุน ปลัดกระทรวงอุตสาหกรรม ให้คณะกรรมการสมาคมศิษย์เก่า ABK&AOTS นําโดยนายสุชัย พงษ์พากเพียร นายกสมาคมศิษย์เก่า ABK&AOTS เข้าพบเพื่อหารือแนวทางในการจัดสัมมนา เพื่อเป็นที่ระลึกในการครบรอบความสัมพันธ์ไทย-ญี่ปุ่น 130 ปี และความร่วมมือในการพัฒนา Factory 4.0 ในอนาคต โดยมีนายเดชา จาตุธนานันท์ รองอธิบดีกรมส่งเสริมอุตสาหกรรม และเจ้าหน้าที่กรมส่งเสริมอุตสาหกรรม เข้าร่วมหารือ ณ ห้องประชุม ปกอ. สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ไทยและสหประชาชาติย้ำเจตนารมณ์ร่วมกันในการแก้ไขปัญหายาเสพติด อาชญากรรม และการทุจริต
วันจันทร์ที่ 12 มีนาคม 2561
ไทยและสหประชาชาติย้ําเจตนารมณ์ร่วมกันในการแก้ไขปัญหายาเสพติด อาชญากรรม และการทุจริต
ไทยและสหประชาชาติย้ําเจตนารมณ์ร่วมกันในการแก้ไขปัญหายาเสพติด อาชญากรรม และการทุจริต
วันนี้ (วันจันทร์ที่ 5 มีนาคม 2561) เวลา 13.15 น. นายยูริ เฟโดทอฟ (Mr. Yuri Fedotov) ผู้อํานวยการบริหารสํานักงานว่าด้วยยาเสพติดและอาชญากรรมแห่งสหประชาติ(UNODC) และรองเลขาธิการสหประชาชาติ เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีแสดงความยินดีที่ได้พบผู้อํานวยการบริหาร UNODC และเข้าร่วมการประชุมระดับสูงว่าด้วยการพัฒนาที่ยั่งยืน การป้องกันอาชญากรรม และสังคมที่ปลอดภัย(High Level Conference on Sustainable Development, Crime Prevention and Safe Societies) ที่นําไปสู่การบรรลุเป้าหมายการพัฒนาที่ยั่งยืน(SDGs) ในปี 2573 ทั้งนี้รัฐบาลยืนยันการดําเนินงานตามคํามั่นของนายกรัฐมนตรีที่ให้ความสําคัญกับการป้องกันและปราบปรามยาเสพติด การค้ามนุษย์ การลักลอบ ขนผู้โยกย้ายถิ่นฐาน และการต่อต้านการทุจริตทั้งในระดับประเทศและภูมิภาค
โอกาสนี้ รองนายกรัฐมนตรีแสดงความชื่นชมที่ UNODC เห็นถึงความมุ่งมั่นและพระปรีชาสามารถของพระเจ้าหลานเธอ พระองค์เจ้าพัชรกิติยาภา โดยเชิญให้ทรงดํารงตําแหน่งทูตสันถวไมตรีด้านการส่งเสริมหลักนิติธรรมและระบบงานยุติธรรมทางอาญาสําหรับภูมิภาคเอเชียตะวันออกเฉียงใต้ นอกจากนี้ผู้อํานวยการ UNODC ขอบคุณที่ไทยสามารถเปลี่ยนวิถีชีวิตในพื้นที่ที่ปลูกพืชเสพติด โดยนําศาสตร์พระราชาเข้ามาใช้ ตามที่พระองค์เจ้าพระเจ้าหลานเธอ พระองค์เจ้าพัชรกิติยาภาทรงนํามาใช้ในการแก้ไขปัญหาการปลูกพืชเสพติด หรือที่เรียกว่า “แนวทางการพัฒนาทางเลือก” (Alternative Development) ซึ่งผู้อํานวยการ UNODC ยินดีที่จะสนับสนุนแนวทางดังกล่าว
รองนายกรัฐมนตรี กล่าวว่า รัฐบาลมีโครงการสําคัญต่างๆ โดยเฉพาะอย่างยิ่งโครงการ “Safe Mekong” ถือเป็นความร่วมมือระหว่างประเทศ ในโครงการปฏิบัติการสืบสวนร่วมต่อต้านเครือข่ายการค้ายาเสพติดตามลุ่มแม่น้ําโขง รวมกัน ได้แก่ เวียดนาม ลาว ไทย กัมพูชา เมียนมา และจีน รวมทั้งมุ่งหวังว่าจะได้รับการสนับสนุนความร่วมมือจาก UNODC เพื่อให้บรรลุตามเป้าหมายที่ได้ตั้งไว้ นอกจากนี้ทั้งสองฝ่ายยินดีที่จะแลกเปลี่ยนข้อมูล โดยผ่านทางด้าน สถาบันเพื่อการยุติธรรมแห่งประเทศไทย กระทรวงการต่างประเทศ และกระทรวงยุติธรรม
ทั้งนี้ ผู้อํานวยการ UNODC ชื่นชมรัฐบาลที่ให้ความสําคัญในการแก้ไขปัญหาต่างๆ และเป็นไปในทิศทางที่ดีขึ้น รองนายกรัฐมนตรี ยังได้กล่าวว่า ไทยได้ใช้มาตรการและกฎหมายในการแก้ไขปัญหา อาทิ ไทยได้ประกาศให้ การต่อต้านการทุจริตคอรัปชั่น เป็นวาระแห่งชาติ โดยเริ่มจากการปลูกจิตสํานึกให้กับเยาวชน นักเรียน นักศึกษา และทุกภาคส่วน
ในช่วงท้าย ทั้งสองฝ่ายพร้อมที่จะสนับสนุนในความร่วมมือการแก้ไขปัญหาดังกล่าว โดยการแลกเปลี่ยนข้อมูลในการแก้ไขปัญหา และพร้อมที่จะช่วยกันในการหามาตรการเพื่อยุติปัญหาดังกล่าว
รัฐบาลไทย-ข่าวทำเนียบรัฐบาล-สินค้าเกษตร 6 ชนิดราคาพุ่งเกือบ 4% รับอานิสงส์ยอดสั่งซื้อในและต่างประเทศขยายตัวช่วงสิ้นปี
วันจันทร์ที่ 6 พฤศจิกายน 2560
สินค้าเกษตร 6 ชนิดราคาพุ่งเกือบ 4% รับอานิสงส์ยอดสั่งซื้อในและต่างประเทศขยายตัวช่วงสิ้นปี
ศูนย์วิจัยฯ ธ.ก.ส. คาดราคาสินค้าเกษตรเดือนพฤศจิกายน 6 ชนิดพุ่งสูงขึ้นเกือบร้อยละ 4 รับอานิสงส์ความต้องการสินค้าอุปโภค-บริโภควันหยุดยาวช่วงเทศกาลปีใหม่และต่างชาติมีความต้องการสินค้าเกษตรของไทยปริมาณมากในช่วงสิ้นปี
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ศูนย์วิจัยและพัฒนา ธ.ก.ส. ได้คาดการณ์ราคาสินค้าเกษตรในเดือนพฤศจิกายน 2560 ที่มีแนวโน้มปรับราคาเพิ่มขึ้นจํานวน 6 ชนิด ประกอบด้วย
1. ข้าวเปลือกหอมมะลิ คาดว่าจะเพิ่มขึ้นจากเดือนก่อน ร้อยละ 1.0 - 3.0 อยู่ที่ราคา 11,725 - 11,957 บาท/ตัน เนื่องจากสต็อกข้าวหอมมะลิของภาคเอกชนเหลือน้อย ทําให้โรงสีและผู้ส่งออกมีความต้องการมาเก็บและส่งออกตามคําสั่งซื้อจากต่างประเทศในช่วงปลายปี เพื่อใช้ในช่วงเทศกาลปีใหม่และเทศกาลต่างๆ
2. ข้าวเปลือกเหนียวเมล็ดยาว คาดว่าจะเพิ่มขึ้นจากเดือนก่อนร้อยละ 2.0 - 4.0 อยู่ที่ราคา 8,825 - 8,998 บาท/ตัน เนื่องจากการกําหนดราคาในการสนับสนุนสินเชื่อในโครงการสินเชื่อชะลอการขายข้าวเปลือกนาปีสูงกว่าราคาตลาด คาดว่าทําให้เกษตรกรเข้าร่วมโครงการฯมากขึ้น
3. ข้าวโพดเลี้ยงสัตว์ คาดว่า จะปรับตัวเพิ่มขึ้นจากเดือนก่อนร้อยละ 0.20 - 1.00 อยู่ที่ราคา 5.98 - 6.03 บาท/กิโลกรัม เนื่องจากเข้าสู่ฤดูหนาวปริมาณฝนลดลง ส่งผลให้ข้าวโพดเลี้ยงสัตว์มีคุณภาพดีขึ้นจากความชื้นที่ลดลง ประกอบกับมาตรการสนับสนุนจากภาครัฐผ่านโมเดลไตรภาคีเชื่อมโยงรับซื้อผลผลิต และโครงการสนับสนุนสินเชื่อให้กับเกษตรกรเพื่อการรวบรวมผลผลิต จะเป็นปัจจัยหนุนให้ราคาข้าวโพดเลี้ยงสัตว์ที่เกษตรกรขายได้เพิ่มขึ้นเล็กน้อย
4. น้ําตาลทรายดิบ คาดว่า จะเพิ่มขึ้นจากเดือนก่อนร้อยละ 0.50-2.00 อยู่ที่ราคา 14.48-14.70 เซนต์/ปอนด์ (10.58-10.74 บาท/กิโลกรัม) เนื่องจากแรงซื้อน้ําตาลคืนจากตลาดของกลุ่มกองทุนและนักเก็งกําไร จากความกังวลเกี่ยวกับการ คาดการณ์ของสมาคมอุตสาหกรรมน้ําตาลแห่งบราซิล (UNICA) ที่เปิดเผยข้อมูลการผลิตในช่วงครึ่งหลังเดือนกันยายน ผลผลิตอ้อยต่ํากว่าคาดการณ์อยู่ที่ 40.31 ล้านตัน หรือลดลงร้อยละ 5.22 ส่วนผลผลิตน้ําตาลอยู่ที่ 2.848 ล้านตัน หรือลดลงร้อยละ 3.85 ส่งผลให้ผลผลิตน้ําตาลทรายในตลาดโลกลดลง
5. มันสําปะหลัง คาดว่า จะเพิ่มขึ้นจากเดือนก่อน ร้อยละ 0.74-2.94 อยู่ที่ราคา 1.37-1.40 บาท/กิโลกรัม เนื่องจากความต้องการทั้งในและต่างประเทศที่มีเพิ่มขึ้นอย่างต่อเนื่อง และการร่วมมือกันระหว่าง 3 สมาคมมันสําปะหลัง ในการกําหนดราคาขั้นต่ําสําหรับส่งออกมันเส้น โดยไม่ขายตัดราคากัน
6. กุ้งขาวแวนนาไม คาดว่า จะเพิ่มขึ้นจากเดือนก่อนร้อยละ 0.12-3.98 อยู่ที่ราคา 181.50-188.50 บาท/กิโลกรัม เนื่องจากเป็นช่วงเข้าสู่ฤดูหนาวที่ปริมาณผลผลิตออกสู่ตลาดน้อยลง ส่งผลให้ราคาขายมีแนวโน้มเพิ่มขึ้น
“สําหรับสินค้าการเกษตรอื่น ได้แก่ ข้าวเปลือกเจ้า 5% ปาล์มน้ํามัน ยางพารา และสุกร มีแนวโน้มทรงตัวและอาจปรับลงจากเดือนก่อนเล็กน้อย เนื่องจากคาดการณ์ปริมาณผลผลิตจะออกมามากกว่าความต้องการและผลกระทบจาก ภาวะตลาดต่างประเทศ” นายอภิรมย์กล่าว
รัฐบาลไทย-ข่าวทำเนียบรัฐบาล-สธ.พบกระทรวงการคลัง หารือระเบียบการจ้างพนักงานหรือลูกจ้าง จากเงินนอกงบประมาณ
วันพุธที่ 30 พฤษภาคม 2561
สธ.พบกระทรวงการคลัง หารือระเบียบการจ้างพนักงานหรือลูกจ้าง จากเงินนอกงบประมาณ
รัฐมนตรีว่าการกระทรวงสาธารณสุข นัดหารือร่วมกับรัฐมนตรีว่าการกระทรวงการคลัง เรื่องระเบียบกระทรวงการคลังว่าด้วยการจ้างพนักงานหรือลูกจ้าง โดยใช้จ่ายจากเงินนอกงบประมาณ พ.ศ. 2561 วันพรุ่งนี้
สธ. พบกระทรวงการคลัง หารือระเบียบการจ้างพนักงานหรือลูกจ้าง จากเงินนอกงบประมาณ
รัฐมนตรีว่าการกระทรวงสาธารณสุข นัดหารือร่วมกับรัฐมนตรีว่าการกระทรวงการคลัง เรื่องระเบียบกระทรวงการคลังว่าด้วยการจ้างพนักงานหรือลูกจ้าง โดยใช้จ่ายจากเงินนอกงบประมาณ พ.ศ. 2561 วันพรุ่งนี้
วันนี้ (30 พฤษภาคม 2561) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขให้สัมภาษณ์ ว่า ในวันพรุ่งนี้ (31พฤษภาคม 2561) เวลา 09.30 น. จะเดินทางไปพบท่านรัฐมนตรีว่าการกระทรวงการคลังและท่านปลัดกระทรวงการคลังที่กระทรวงการคลัง โดยมีปลัดกระทรวงสาธารณสุข และผู้แทนกระทรวงสาธารณสุขในทุกระดับ ทั้งผู้แทนจากสาธารณสุขจังหวัด สาธารณสุขอําเภอ โรงพยาบาลศูนย์/โรงพยาบาลทั่วไป/โรงพยาบาลชุมชนและแพทย์ชนบทเดินทางไปด้วย เพื่อหารือเรื่องระเบียบกระทรวงการคลังเกี่ยวกับการใช้เงินบํารุงการจ้างบุคลากร
“เรื่องที่จะคุยกันทั้งหมดในวันพรุ่งนี้ไม่ได้ทําเพื่อกระทรวงการคลังหรือกระทรวงสาธารณสุข ทั้งหมดทําเพื่อประโยชน์ของประชาชนโดยแท้ ให้ได้รับการบริการการดูแลที่ดีต่อไปข้างหน้า ซึ่งท่านนายกรัฐมนตรีใช้คําว่าถ้าระเบียบไม่ชัดเจนก็สามารถที่จะปรับแก้ได้ และท่านรัฐมนตรีว่าการกระทรวงการคลังเห็นชอบตามนั้น”ศ.คลินิก เกียรติคุณ นพ.ปิยะสกล กล่าว
ด้านนายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ ว่า ในวันนี้ได้เชิญผู้ตรวจราชการกระทรวงสาธารณสุข นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป /โรงพยาบาลชุมชน ชมรมต่าง ๆ และผู้ที่เกี่ยวข้อง เพื่อทําความเข้าใจเรื่องระเบียบต่าง ๆ ทั้งระเบียบกระทรวงการคลัง ระเบียบเงินบํารุงที่กระทรวงสาธารณสุขถือปฏิบัติมา โดยเฉพาะหนังสือที่กระทรวงการคลังฉบับใหม่ที่ทําให้ผู้บริหารบางส่วนมีความไม่สบายใจ จึงได้ประชุมซักซ้อมความเข้าใจหลายเรื่อง ไม่ว่าจะเป็นเรื่องการจ้างงาน การจ้างลูกจ้างต่อเนื่อง ซึ่งกระทรวงสาธารณสุขได้ตกลงกับกระทรวงการคลังไปแล้ว และได้ทําความเข้าใจไปส่วนหนึ่งแล้วนั้น แต่ยังมีบางส่วนที่ยังไม่เข้าใจ ในวันนี้ได้รับข้อเสนอที่เป็นประโยชน์และที่มีประเด็นสงสัยในถ้อยคําบางส่วนของระเบียบดังกล่าว ซึ่งจะได้นําไปหารือในที่ประชุมร่วมระหว่าง 2 กระทรวงต่อไปในวันพรุ่งนี้
******************* 30 พฤษภาคม 2561
รัฐบาลไทย-ข่าวทำเนียบรัฐบาล-กรุงไทยปลื้มจำหน่ายตราสารด้อยสิทธิ 2 หมื่นล้านหมด
วันอังคารที่ 28 พฤศจิกายน 2560
กรุงไทยปลื้มจําหน่ายตราสารด้อยสิทธิ 2 หมื่นล้านหมด
ธนาคารกรุงไทยประสบความสําเร็จในการออกตราสารด้อยสิทธินับเป็นเงินกองทุนประเภทที่ 2 มูลค่า 20,000 ล้านบาท มีนักลงทุนทั้งกลุ่มสถาบันและนักลงทุนรายใหญ่ให้ความสนใจจํานวนมาก ส่งผลให้เงินกองทุนแข็งแกร่ง เพิ่มขีดความสามารถในการขยายสินเชื่อ
นายรวินทร์ บุญญานุสาสน์ ผู้ช่วยกรรมการผู้จัดการใหญ่อาวุโส สายงานธุรกิจตลาดเงินตลาดทุน ธนาคารกรุงไทย เปิดเผยถึงความสําเร็จในการเสนอขายตราสารด้อยสิทธินับเป็นเงินกองทุนประเภทที่ 2 ชนิดระบุชื่อผู้ถือ ประเภทด้อยสิทธิ ไม่มีประกัน ไม่มีผู้แทนผู้ถือหุ้นกู้ และสามารถรองรับผลขาดทุนของผู้ออกตราสารได้เมื่อผู้ออกตราสารมีผลการดําเนินงานที่ไม่สามารถดําเนินกิจการต่อไปได้ โดยสามารถตัดหนี้ (ทั้งจํานวนหรือบางส่วน) ตามตราสารเป็นหนี้สูญได้ เมื่อทางการตัดสินใจเข้าช่วยเหลือทางการเงินวงเงิน 20,000 ล้านบาท อัตราดอกเบี้ย 3.40% ต่อปี จ่ายดอกเบี้ยทุก 3 เดือน ซึ่งเสนอขายระหว่างวันที่ 16-22 พฤศจิกายนที่ผ่านมาว่า ได้รับความสนใจและความเชื่อมั่นจากนักลงทุนรายใหญ่ รวมทั้งนักลงทุนสถาบันจํานวนมาก ส่งผลให้ธนาคารสามารถเสนอขายได้หมดทั้งจํานวน แสดงให้เห็นถึงความเชื่อมั่นของนักลงทุนที่มีต่อฐานะทางการเงินและศักยภาพของธนาคาร
“มีผู้ลงทุนรายใหญ่ ที่เป็นบุคคลธรรมดา และนิติบุคคล จองซื้อผ่านสาขาของธนาคารทั่วประเทศ เป็นจํานวนกว่า 11,152 ล้านบาท คิดเป็น 56% ของมูลค่าที่เสนอขายทั้งหมด และมีผู้ลงทุนกลุ่มสถาบัน ทั้งบริษัทประกันชีวิต บริษัทประกันภัย บริษัทหลักทรัพย์จัดการกองทุน บริษัทหลักทรัพย์ และบริษัทอื่นๆ ที่แสดงความจํานง จํานวน 8,848 ล้านบาท คิดเป็น 44% ของมูลค่าที่เสนอขายทั้งหมด”
นายรวินทร์ บุญญานุสาสน์ กล่าวเพิ่มเติมว่า ปัจจุบันฐานะการเงินและเงินกองทุนของธนาคารมีความแข็งแกร่งอย่างมาก โดยผลการดําเนินงานในช่วง 9 เดือนที่ผ่านมา ธนาคารมีกําไรสุทธิอยู่ที่ 17,632 ล้านบาท และจากการจําหน่ายตราสารด้อยสิทธินับเป็นเงินกองทุนประเภทที่ 2 ในครั้งนี้ ช่วยเพิ่มขีดความสามารถในการขยายสินเชื่อ เพื่อรองรับการขยายตัวของธนาคารในอนาคต
ฟิทช์ เรทติ้งส์ (ประเทศไทย) จัดอันดับความน่าเชื่อถือของธนาคารที่ “AA+” / “Stable” และ จัดอันดับความน่าเชื่อถือของตราสารด้อยสิทธิของธนาคารครั้งนี้ ที่ระดับ “AA”
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงานสัมมนา “การจัดทำแผนแม่บทการอำนวยความสะดวกในการประกอบธุรกิจแบบครบวงจร ระยะ 3 ปี”
วันจันทร์ที่ 11 กันยายน 2560
รมว.ดิจิทัลฯ เปิดงานสัมมนา “การจัดทําแผนแม่บทการอํานวยความสะดวกในการประกอบธุรกิจแบบครบวงจร ระยะ 3 ปี”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนา “การจัดทําแผนแม่บทการอํานวยความสะดวกในการประกอบธุรกิจแบบครบวงจร ระยะ 3 ปี (Doing Business Portal Master Plan 2018-2020)” โดย สํานักงานรัฐบาลอิเล็กทรอนิกส์ (องค์การมหาชน) หรือ EGA ร่วมกับ สํานักงานคณะกรรมการพัฒนาระบบราชการ (ก.พ.ร.) จัดขึ้น เพื่อแนะนําที่มาและวัตถุประสงค์ของโครงการพัฒนาระบบอํานวยความสะดวกในการประกอบธุรกิจแบบครบวงจร (Doing Business Portal) สร้างความชัดเจนเกี่ยวกับรูปแบบการให้บริการระบบอํานวยความสะดวกในการประกอบธุรกิจแบบครบวงจร (Doing Business Portal) จากบทเรียนความสําเร็จของประเทศผู้นํา และต้นแบบระบบการยื่นคําขอแบบบูรณาการ (Single Form) ทั้งยังเป็นการสร้างความเข้าใจเกี่ยวกับแนวทางการเตรียมความพร้อมการจัดทําแผนแม่บทการอํานวยความสะดวกในการประกอบธุรกิจแบบครบวงจร ระยะ 3 ปี (Doing Business Portal Master Plan 2018-2020) งานสัมมนาดังกล่าวมีขึ้น เมื่อวันที่ 7 กันยายน 2560 ณ ห้องแกรนด์บอลรูม โรงแรมรามาการ์เด้นส์ ถนนวิภาวดีรังสิต กรุงเทพฯ
*************************
รัฐบาลไทย-ข่าวทำเนียบรัฐบาล-แถลงข่าว”ดัชนีอุตสาหกรรมเดือนพฤศจิกายน 2561”
วันพุธที่ 26 ธันวาคม 2561
แถลงข่าว”ดัชนีอุตสาหกรรมเดือนพฤศจิกายน 2561”
แถลงข่าว”ดัชนีอุตสาหกรรมเดือนพฤศจิกายน 2561”
เมื่อวันที่ 25 ธ.ค.61 สํานักงานเศรษฐกิจอุตสาหกรรม (สศอ.) โดยนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม แถลงข่าว”ดัชนีอุตสาหกรรมเดือนพฤศจิกายน 2561” เผยดัชนีผลผลิตอุตสาหกรรม (MPI ) ประจําเดือนพฤศจิกายน 2561 ขยายตัวเพิ่มขึ้นร้อยละ 0.98 จากช่วงเดียวกันของปีก่อน โดย 11 เดือนแรกของปี 2561 MPI ขยายตัวร้อยละ 2.99 ขณะที่อุตสาหกรรมสําคัญที่ส่งผลบวกประจําเดือนพฤศจิกายน 2561 ได้แก่ รถยนต์ น้ําตาลทราย น้ํามันปิโตรเลียม ชิ้นส่วนอิเล็กทรอนิกส์และแผ่นวงจร และกระเป๋า
รัฐบาลไทย-ข่าวทำเนียบรัฐบาล-สป.พม. ผ่านการตรวจรับรองคุณภาพการบริหารจัดการภาครัฐระดับพื้นฐาน ฉบับที่ 2 ประจำปี พ.ศ.2560
วันศุกร์ที่ 2 มิถุนายน 2560
สป.พม. ผ่านการตรวจรับรองคุณภาพการบริหารจัดการภาครัฐระดับพื้นฐาน ฉบับที่ 2 ประจําปี พ.ศ.2560
สํานักงานปลัดกระทรวงการพัฒนาสังคมและความมั่นคงของมนุษย์ (สป.พม.) ผ่านการตรวจรับรองคุณภาพการบริหารจัดการภาครัฐระดับพื้นฐาน ฉบับที่ 2 ประจําปี พ.ศ.2560
วันนี้ (2 มิ.ย. 60) เวลา 11.00 น. นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า สํานักงานคณะกรรมการพัฒนาระบบราชการ (ก.พ.ร.) โดยคณะอนุกรรมการพัฒนาระบบราชการเกี่ยวกับการส่งเสริมการบริหารกิจการบ้านเมืองที่ดี ซึ่งมี นายธงทอง จันทรางศุ เป็นประธาน ได้ประกาศผลการตรวจรับรองคุณภาพการบริหารจัดการภาครัฐระดับพื้นฐาน ประจําปี พ.ศ. 2560 เมื่อวันที่ 31 พฤษภาคม 2560 โดย สํานักงานปลัดกระทรวงการพัฒนาสังคมและความมั่นคงของมนุษย์ (สป.พม.) เป็น 1 ใน 38 หน่วยงาน ที่ผ่านการตรวจรับรองคุณภาพ การบริหารจัดการภาครัฐระดับพื้นฐาน ฉบับที่ 2 ประจําปี พ.ศ. 2560
นายไมตรี กล่าวว่า การตรวจรับรองคุณภาพการบริหารจัดการภาครัฐดังกล่าว สํานักงาน ก.พ.ร. กําหนดให้ส่วนราชการเข้ารับการตรวจ เพื่อยกระดับการบริหารจัดการของหน่วยงานภาครัฐ และเปิดโอกาสในการพัฒนาองค์กร เพื่อเพิ่มขีดสมรรถนะ โดยกําหนดให้ทุกส่วนราชการเข้ารับการตรวจรับรองให้แล้วเสร็จภายในปี 2561 ทั้งนี้เกณฑ์การตัดสินพิจารณาจากบทบาทผู้บริหารองค์กรในการขับเคลื่อนและนําองค์กรอย่างมีธรรมาภิบาล มีความรับผิดชอบต่อสังคม รวมถึงการให้ความสําคัญกับการวางแผนยุทธศาสตร์ ปฏิบัติและติดตามผลอย่างมีคุณภาพ ตลอดจนการสร้างความพึงพอใจ ความผูกพันและความสัมพันธ์ที่ดีกับผู้รับบริการ และผู้มีส่วนได้ส่วนเสีย อีกทั้ง มีการจัดการ วิเคราะห์ ความรู้ เพื่อพัฒนาองค์กรและขีดความสามารถของบุคลากร เป็นต้น
“การที่สํานักงานปลัดกระทรวง พม. ได้ผ่านการตรวจรับรองคุณภาพในครั้งนี้ เป็นการเสริมพลัง สร้างกําลังใจให้บุคลากรของกระทรวง มุ่งมั่นในการพัฒนาองค์กร ต่อไป" นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 11 กันยายน 2561
วันอังคารที่ 11 กันยายน 2561
สรุปข่าวการประชุมคณะรัฐมนตรี 11 กันยายน 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเผยสถานการณ์ความมั่นคงมีความผ่อนคลาย ประชาชนมีความสุขมากขึ้น
วันเสาร์ที่ 22 ตุลาคม 2559
นายกรัฐมนตรีเผยสถานการณ์ความมั่นคงมีความผ่อนคลาย ประชาชนมีความสุขมากขึ้น
นายกรัฐมนตรีเผยสถานการณ์ความมั่นคงมีความผ่อนคลาย ประชาชนมีความสุขมากขึ้น
วันนี้ (13 กันยายน 2559) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงสถานการณ์ความมั่นคงของประเทศไทยในปัจจุบันว่า สถานการณ์ความมั่นคงมีความสงบสุขขึ้น แต่ยังคงมีการเคลื่อนไหวทางการเมืองในทางเปิดเผยอยู่บ้าง ส่วนความเคลื่อนไหวในทางปิดได้มีการตรวจสอบอยู่ตลอดเวลา หากพบความผิดก็จะดําเนินการตามกฎหมาย ทั้งนี้ ไม่ว่าใครจะเคลื่อนไหวก็ตามขอให้นึกถึงประเทศชาติเป็นหลัก เพราะปัจจุบันประเทศชาติต้องเผชิญปัญหาหลายอย่างไม่ว่าจะเป็นภัยธรรมชาติ สภาพอากาศเปลี่ยนแปลง และปัญหาทางเศรษฐกิจ ถ้ามีการเคลื่อนไหวมาก ๆ จะส่งผลกระทบต่อความมั่นคงทางเศรษฐกิจมากขึ้น
สําหรับการเดินทางไปเยือนต่างประเทศนั้น นายกรัฐมนตรีกล่าวว่า ได้สร้างการรับรู้ สร้างความเข้าใจที่ถูกต้องให้กับต่างประเทศ และชาวต่างชาติก็มีความเข้าใจที่ดีต่อประเทศไทย รวมถึงความก้าวหน้าในการแก้ไขปัญหาของประเทศไทย เพราะฉะนั้นคนไทยทุกคนต้องช่วยกันสร้างความเข้าใจที่ถูกต้องให้ทั้งคนไทยและคนต่างชาติเกิดรับรู้ที่ดีต่อประเทศไทย
ส่วนกรณีการออกคําสั่งมาตรา 44 สั่งยกเลิกให้ใช้ศาลทหารพิจารณาในคดีที่พลเรือนกระทําผิดคดีความมั่นคง และคดีอาญามาตรา 112 และให้ผู้กระทําผิดกลับไปขึ้นศาลยุติธรรมตามเดิม นั้น นายกรัฐมนตรีกล่าวว่า เพราะประชาชนรู้สึกผ่อนคลาย และมีความสุขมากขึ้น รวมถึงการเคลื่อนไหวได้ลดจํานวนน้อยลง และต้องการให้ต่างชาติยอมรับเกิดความไว้เนื้อเชื่อใจ และมีความเชื่อมั่นต่อประเทศไทยมากขึ้นต่อไป
-------------------------------------------
รัฐบาลไทย-ข่าวทำเนียบรัฐบาล-ก.อุตฯ จัดพิธีรับพระราชทานเครื่องราชฯ ต่อหน้าพระฉายาลักษณ์สมเด็จพระเจ้าอยู่หัว
วันพุธที่ 7 มีนาคม 2561
ก.อุตฯ จัดพิธีรับพระราชทานเครื่องราชฯ ต่อหน้าพระฉายาลักษณ์สมเด็จพระเจ้าอยู่หัว
ก.อุตฯ จัดพิธีรับพระราชทานเครื่องราชฯ ต่อหน้าพระฉายาลักษณ์สมเด็จพระเจ้าอยู่หัว
วันนี้ (7 มีนาคม 2561) นายพสุ โลหารชุณ ปลัดกระทรวงอุตสาหกรรม เป็นประธานใน "พิธีรับพระราชทานเครื่องราชอิสริยาภรณ์ชั้นสายสะพาย ประจําปี 2560 ต่อหน้าพระฉายาลักษณ์สมเด็จพระเจ้าอยู่หัว” เพื่อเป็นการถวายพระเกียรติสมเด็จพระเจ้าอยู่หัว โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม เข้ารับเครื่องราชอิสริยาภรณ์ชั้นสายสะพาย มหาปรมาภรณ์ช้างเผือก ผู้บริหาร และข้าราชการกระทรวงอุตสาหกรรม เข้าร่วมรับในพิธี ณ ห้องประชุม อก 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-บุคคลประเภทใดบ้าง ที่ได้รับการยกเว้นให้สามารถออกจากเคหสถานตามประกาศเคอร์ฟิว ??
วันเสาร์ที่ 4 เมษายน 2563
บุคคลประเภทใดบ้าง ที่ได้รับการยกเว้นให้สามารถออกจากเคหสถานตามประกาศเคอร์ฟิว ??
บุคคลประเภทใดที่ได้รับการยกเว้นตามประกาศเคอร์ฟิว
Q : บุคคลประเภทใดบ้าง ที่ได้รับการยกเว้นให้สามารถออกจากเคหสถานตามประกาศเคอร์ฟิว ??
A : บุคคลที่ได้รับการยกเว้น ได้แก่ บุคลากรทางการแพทย์ , การขนส่งเวชภัณฑ์ , การขนส่งผู้ป่วย , การขนส่งด้านพลังงาน , การขนย้ายประชาชนสู่พื้นที่ควบคุม , เจ้าหน้าที่ผู้ปฏิบัติงานตามข้อกําหนด และคําสั่งต่างๆ ของทางราชการ นอกจากนี้ยังมีบุคคลที่มีความจําเป็นหรือผู้ปฏิบัติงานด้านการธนาคาร ขนส่งสินค้าอุปโภคบริโภค การขนส่งพัสดุภัณฑ์ ผลผลิตทางการเกษตร หนังสือพิมพ์ การขนส่งสินค้าเพื่อนําเข้าหรือส่งออก ผู้ทํางานเป็นกะ การเดินทางไป หรือมาจากท่าอากาศยานหรือมีเหตุจําเป็นอื่นๆ โดยได้รับอนุญาตจากพนักงานเจ้าหน้าที่
รัฐบาลไทย-ข่าวทำเนียบรัฐบาล-รมว.พม. เป็นประธานการประชุมคณะอนุกรรมการขับเคลื่อนการแก้ปัญหาการรุกลำน้ำสาธารณะ (คลองลาดพร้าว) ครั้งที่ 2/2561
วันศุกร์ที่ 11 พฤษภาคม 2561
รมว.พม. เป็นประธานการประชุมคณะอนุกรรมการขับเคลื่อนการแก้ปัญหาการรุกลําน้ําสาธารณะ (คลองลาดพร้าว) ครั้งที่ 2/2561
รมว.พม. เป็นประธานการประชุมคณะอนุกรรมการขับเคลื่อนการแก้ปัญหาการรุกลําน้ําสาธารณะ (คลองลาดพร้าว) ครั้งที่ 2/2561
วันนี้ (11 พ.ค.61) เวลา 13.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะอนุกรรมการขับเคลื่อนการแก้ปัญหาการรุกลําน้ําสาธารณะ (คลองลาดพร้าว) ครั้งที่ 2/2561 ณ ห้องประชุมชั้น 8 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
รัฐบาลมีนโยบายในการจัดระเบียบชุมชนริมคลองเพื่อพัฒนาคุณภาพชีวิตของประชาชนให้มีความมั่นคง ทั้งด้านที่อยู่อาศัยและสภาพแวดล้อม อีกทั้งเป็นการเพิ่มประสิทธิภาพในการระบายน้ํา เพื่อลดปัญหาน้ําท่วมในระยะยาว โดยได้มอบหมายให้กรุงเทพมหานครสร้างเขื่อนระบายน้ํา และกระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน ) หรือ พอช. ดําเนินโครงการพัฒนาที่อยู่อาศัยชุมชนริมคลอง หรือ "บ้านประชารัฐริมคลอง” (โครงการบ้านมั่นคง) สําหรับการประชุมครั้งนี้ได้มีการรายงานความคืบหน้าการก่อสร้างเขื่อนริมคลองลาดพร้าว โดยจากการประเมินถึงวันที่ 15 พฤษภาคม 2561 ตอกเสาเข็มเขื่อนได้ 21,091 ต้น คิดเป็นร้อยละ 35.15 ของจํานวนเสาเข็มทั้งหมด 60,000 ต้น ความยาวเขื่อนที่ตอกได้ 15.85 กิโลเมตร ซึ่งความคืบหน้าทั้งโครงการคิดเป็นร้อยละ 27.97 (นับความคืบหน้าเพิ่มขึ้นจากเดือนมกราคม 2561 จํานวน 4,358 ต้น) ทั้งนี้ได้ตั้งเป้าหมายการตอกเสาเข็มทุกๆ 3 เดือน ให้แล้วเสร็จ 5,000 ต้น แต่ยังคงล่าช้ากว่าแผนงาน เนื่องจากสาเหตุต่างๆ เช่น การขนย้ายวัสดุอุปกรณ์ต่างๆ เป็นไปด้วยความลําบาก ซึ่งได้ให้ทุกหน่วยงานที่เกี่ยวข้องร่วมกันแก้ไขปัญหา เพื่อเร่งดําเนินการตอกเสาเข็มสร้างเขื่อนให้ได้ตามแผนการดําเนินงาน
สําหรับความคืบหน้าการดําเนินการพัฒนาที่อยู่อาศัยอาศัยนั้น (ข้อมูล ณ วันที่ 30 เมษายน 2561) มีเป้าหมายดําเนินการ 50 ชุมชน 7,069 ครัวเรือน มีพื้นที่ดําเนินการได้ 29 ชุมชน 2,635 ครัวเรือน คิดเป็นร้อยละ 37.28 ของเป้าหมายดําเนินการ (นับความคืบหน้าเพิ่มขึ้นจากเดือนมกราคม 2561 จํานวน 182 ครัวเรือน) ประกอบด้วยบ้านที่สร้างแล้วเสร็จ จํานวน 1,190 ครัวเรือน จาก 18 ชุมชน ครัวเรือน คิดเป็นร้อยละ 16.83 บ้านที่อยู่ระหว่างการก่อสร้าง จํานวน 1,231 ครัวเรือน จาก 19 ชุมชน และพื้นที่พร้อมเริ่มก่อสร้าง จํานวน 214 ครัวเรือน
นอกจากนี้ ที่ประชุมยังเห็นชอบแผนดําเนินการขับเคลื่อนในพื้นที่ของคณะอนุกรรมการบริหารจัดการและพัฒนาพื้นที่ริมคลองลาดพร้าว ในห้วงเวลาถัดไป ซึ่งแผนดําเนินงานอาจมีการปรับใช้มาตรการทางกฎหมายให้มีประสิทธิภาพมากขึ้น พร้อมทั้งเห็นชอบแผนดําเนินการสื่อสารประชาสัมพันธ์ของคณะอนุกรรมการรณรงค์สร้างการรับรู้และประชาสัมพันธ์ โดยกรมประชาสัมพันธ์ ร่วมกับกรุงเทพมหานคร และกระทรวง พม. เตรียมจัดกิจกรรม On Ground คลองลาดพร้าว ภายใต้ชื่องาน "คืนความสุขให้คนคลอง คืนสายคลองให้คนเมือง” เพื่อมุ่งเน้นรณรงค์สร้างการรับรู้ และสร้างความเชื่อมั่นของโครงการให้กับชุมชนมากยิ่งขึ้น ในวันที่ 2 มิถุนายน 2561 ณ ชุมชนรุ่นใหม่พัฒนา เขตบางเขน อย่างไรก็ตาม รัฐบาลโดยกระทรวง พม. มีความมุ่งมั่นให้ประชาชนมีคุณภาพชีวิตที่ดีขึ้น ด้วยการมีที่อยู่อาศัยเป็นของตนเองที่มีความมั่นคงและปลอดภัยในระยะยาวต่อไป
รัฐบาลไทย-ข่าวทำเนียบรัฐบาล-อย่าลืมมาตรการเว้นระยะห่าง
วันเสาร์ที่ 13 มิถุนายน 2563
อย่าลืมมาตรการเว้นระยะห่าง
มาตรนี้ยังจําเป็นอยู่นะ
รัฐบาลไทย-ข่าวทำเนียบรัฐบาล-เฉลิมชัย เยี่ยมชมการดำเนินการของศรีผ่องฟาร์ม ตั้งเป้ากระบี่เมืองแพะ
วันอาทิตย์ที่ 5 กรกฎาคม 2563
เฉลิมชัย เยี่ยมชมการดําเนินการของศรีผ่องฟาร์ม ตั้งเป้ากระบี่เมืองแพะ
เฉลิมชัย เยี่ยมชมการดําเนินการของศรีผ่องฟาร์ม ตั้งเป้ากระบี่เมืองแพะ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เยี่ยมชมการดําเนินการของศรีผ่องฟาร์ม (Sriphong Farm) ณ บ้านน้ําจาน ต.กระบี่น้อย อ.เมือง จ.กระบี่ ซึ่งฟาร์มดังกล่าวเป็นฟาร์มมาตรฐานเลี้ยงแพะขนาด 2,800 แม่ ปัจจุบันเป็นฟาร์มมาตรฐานปลอดโรคแท้งติดต่อ ระดับ B มีบทบาทที่สําคัญ คือ เป็นฟาร์มสาธิตมาตรฐานเลี้ยงแพะในภาคใต้ เป็นแหล่งผลิตพ่อแม่พันธุ์และแพะขุนเข้าสู่ระบบการผลิตแพะของจังหวัดกระบี่ อีกทั้งยังเป็นศูนย์รับซื้อและแปรรูปน้ํานมแพะ
ทั้งนี้ จังหวัดกระบี่ได้ตั้งเป้าให้ภายในปี 2572 จะสามารถผลิตแพะป้อนตลาดทั้งภายในจังหวัด ในภายประเทศ และส่งออก รวมทั้งตลาดทั่วไปและฮาลาลด้วย โดยคาดว่าจะผลิตได้ประมาณ 240,000 ตัวต่อปี หรือมูลค่ารวม 1,920 ล้านบาท และผลิตนมแพะโรงเรียน 4 ล้านถุงต่อปี มูลค่ารวม 80 ล้านบาท
อย่างไรก็ตาม ภาครัฐพร้อมให้การสนับสนุนงบประมาณ ควบคู่กับการวิจัยพัฒนา เพื่อให้บรรลุตามเป้าหมายที่วางไว้ และเพื่อให้การเลี้ยงแพะของจังหวัดกระบี่เป็นต้นแบบในการเลี้ยงแพะแบบยั่งยืนและครบวงจรต่อไป